บรรเทาความเจ็บปวดหรือความไม่สบายตัว รับมือกับความเจ็บปวดทางอารมณ์ ทำให้ตัวเองรู้สึกสบาย ใช้เวลากับเพื่อนๆ และครอบครัว
คุณอาจจะได้รับการดูแลแบบประคับประคองอยู่แล้ว ถ้าเป็นอย่างนั้นก็เยี่ยมเลย! การดูแลแบบประคับประคองช่วยจัดการกับความเจ็บปวดและอาการอื่นๆ ที่มากับความเจ็บป่วยในทุกขั้นตอนของการรักษา ถ้าคุณไม่ได้รับการดูแลแบบประคับประคองอยู่แล้ว ให้ขอให้แพทย์ส่งตัวคุณไป คุณจะได้ทำงานร่วมกับแพทย์ พยาบาล และผู้ให้บริการด้านสาธารณสุขอื่นๆ ในการบรรเทาอาการเจ็บปวดและรับมือกับอาการอื่นๆ หนังสือแสดงเจตนาเกี่ยวกับการรักษาพยาบาลในวาระสุดท้ายเป็นเอกสารลายลักษณ์อักษรที่อธิบายว่า คุณต้องการการดูแลในวาระสุดท้ายของชีวิตแบบไหน รวมไปถึงว่าคุณอยากได้รับการรักษาแบบไหน คุณอยากให้มีมาตรการยื้อชีวิตไหม และคุณอยากให้เป็นอย่างไรต่อหากคุณกลายเป็นบุคคลไร้ความสามารถ ให้สำเนาหนังสือแสดงเจตนาเกี่ยวกับการรักษาพยาบาลในวาระสุดท้ายแก่แพทย์ ทีมรักษา และสมาชิกในครอบครัวไว้ ขอให้คนที่คุณไว้ใจช่วยคุณพิมพ์หนังสือแสดงเจตนาเกี่ยวกับการรักษาพยาบาลในวาระสุดท้าย จากนั้นเขาก็จะทำให้มันมีผลตามกฎหมายและอาจจะให้ทนายความอ่านถ้าจำเป็น คุณน่าจะต้องใช้ยาแก้ปวดตามแพทย์สั่งเพื่อบรรเทาอาการปวดเมื่อย เพราะฉะนั้นให้ลองปรึกษาแพทย์ จากนั้นให้รับประทานยาตามวิธีใช้ โดยทั่วไปแพทย์จะสั่งให้คุณรับประทานยาเวลาเดียวกันทุกวันเพื่อไม่ให้อาการปวดแย่ลง  คุณอาจจะต้องรับประทานยาแก้ปวดก่อนที่มันจะกลับมาปวดอีกครั้ง เพราะการป้องกันไม่ให้ปวดนั้นง่ายกว่าการทำให้ความปวดหายไป ถ้ารับประทานยาแก้ปวดแล้วไม่หาย ให้ปรึกษาแพทย์ แพทย์อาจจะจ่ายยาที่แรงกว่าให้ เช่น มอร์ฟีน ตอนนี้คุณอาจจะนอนพักผ่อนเป็นเวลานานๆ เพราะฉะนั้นให้นอนลงบ่อยๆ ตามต้องการ และเปลี่ยนท่านอนทุกๆ 30 นาที - 1 ชั่วโมงเพื่อไม่ให้เป็นแผลกดทับ นอกจากนั้นก็อาจจะใช้หมอนกับหมอนอิงมาหนุนเพื่อให้รู้สึกสบายขึ้น ขอความช่วยเหลือถ้าคุณมีปัญหาในการเปลี่ยนท่านอน คุณอาจจะรู้สึกไม่มีเรี่ยวแรงซึ่งเป็นเรื่องปกติ ซึ่งผู้ดูแล เพื่อนๆ และครอบครัวก็ยินดีที่จะช่วยเหลือคุณ คุณอาจจะมีปัญหาเรื่องการหายใจ ซึ่งทำให้รู้สึกไม่สบายตัวมากๆ แต่คุณอาจจะหายใจได้ง่ายขึ้นถ้าคุณนอนพิงหมอนสามเหลี่ยมหรือนอนบนเตียงปรับได้เพื่อยกช่วงตัวบนขึ้น นอกจากนี้ก็ให้เปิดหน้าต่างหรือพัดลมเพื่อให้อากาศถ่ายเท หรืออีกทางเลือกหนึ่งก็คือเปิดเครื่องเพิ่มความชื้นเพื่อให้อากาศชื้น ซึ่งจะช่วยให้ทางเดินหายใจดีขึ้น ภาษาทางการแพทย์เรียกว่าการหายใจลำบาก ถ้าคุณหายใจติดขัดแพทย์อาจจะสั่งยาแก้ปวดหรือออกซิเจนให้เพื่อให้คุณสบายตัวขึ้น คุณอาจจะมีปัญหาเรื่องท้องไส้อย่างเช่นอาการคลื่นไส้หรือท้องผูก ซึ่งเป็นอาการที่พบได้บ่อย ถ้าคุณมีอาการเหล่านี้ ก็ไม่ต้องฝืนรับประทานอาหารถ้าไม่อยาก นอกจากนี้ให้ปรึกษาแพทย์เกี่ยวกับยาที่ช่วยให้คุณรู้สึกดีขึ้น และรับประทานยาตามแพทย์สั่ง แพทย์อาจจะให้คำแนะนำกับคุณเพื่อช่วยไม่ให้คุณคลื่นไส้หรือท้องผูก ผิวของคุณอาจจะแห้งมากๆ ได้ซึ่งก็อาจจะทำให้รู้สึกเจ็บ และในบางครั้งผิวของคุณอาจจะถึงขั้นแตกเลยก็ได้ แต่โชคดีที่คุณสามารถป้องกันได้ด้วยการทาโลชั่นปราศจากแอลกอฮอล์อย่างน้อยวันละ 1 ครั้ง คุณจะใช้มือทาด้วยตัวเองหรือขอให้คนอื่นทาให้ก็ได้ ทาโลชั่นอีกครั้งเมื่อรู้สึกว่าผิวแห้ง เช่น คุณอาจจะทาโลชั่นลงบนมือหลังจากล้างมือ คุณอาจจะมีความกลัวหรือความกังวลที่กวนใจคุณ ซึ่งเป็นเรื่องปกติ พูดคุยกับเพื่อนหรือคนในครอบครัวว่าคุณรู้สึกอย่างไร จากนั้นขอคำแนะนำหรือแค่ขอให้เขาปลอบคุณ คุณอาจจะพูดว่า “ฉันกังวลว่าใครจะดูแลหมาของฉันหลังจากฉันตาย เธอมีคำแนะนำไหม” หรือ “ฉันกลัวว่าฉันจะต้องกลับไปโรงพยาบาลอีก ฉันขอระบายหน่อยได้ไหม” คุณอาจจะมีปัญหาเรื่องการยอมรับคำวินิจฉัยทางการแพทย์หรือเรื่องที่คุณกำลังจะตาย ซึ่งเป็นเรื่องปกติมากๆ และที่ปรึกษาช่วยคุณได้ หานักบำบัดที่มีประสบการณ์เรื่องปัญหาในวาระสุดท้ายของชีวิตหรือขอให้แพทย์แนะนำให้  ถ้าคุณอยู่ในการดูแลแบบประคับประคอง ในทีมรักษาก็อาจจะมีนักบำบัดอยู่แล้ว ให้พูดคุยกับพวกเขาถ้าคุณต้องการคำปรึกษา การนัดพบนักบำบัดอาจรวมอยู่ในประกันสุขภาพอยู่แล้ว เพราะฉะนั้นอย่าลืมตรวจสอบสิทธิประโยชน์ด้วย เป็นเรื่องปกติที่คุณจะตั้งคำถามเกี่ยวกับศรัทธาหรือความกังวลเรื่องชีวิตหลังความตาย เข้าร่วมชุมชนทางจิตวิญญาณหรือศาสนาเพื่อพูดคุยถึงคำถามใหญ่ๆ และยุติข้อโต้แย้งกับศรัทธาของตัวเอง ผู้นำทางจิตวิญญาณสามารถให้คำตอบ มิตรภาพ และความสบายใจได้  คุณอาจจะเชิญผู้นำทางจิตวิญญาณมาเยี่ยมมากกว่า 1 คนเพื่อที่คุณจะได้พบพวกเขาบ่อยขึ้น ถ้าคุณเหินห่างจากศรัทธาของคุณมานานแล้ว ให้ขออภัยและทำความเข้าใจให้ถูกต้องตามความเชื่อของคุณ ตอนนี้คุณอาจจะทรมานมาก แต่การฆ่าตัวตายไม่ใช่การแก้ปัญหา ตอนนี้คุณอาจจะยังไม่เห็นว่าตัวเองจะคิดเป็นอย่างอื่นไปได้ แต่เชื่อเถอะว่ายังมีหวังอยู่ พูดคุยกับคนที่คุณไว้ใจ ไปที่โรงพยาบาล หรือโทรหาสายด่วนสุขภาพจิตเพื่อขอความช่วยเหลือ ถ้าคุณคิดเรื่องฆ่าตัวตายและต้องการความช่วยเหลือทันที ให้โทรหาสายด่วนสุขภาพจิต เบอร์ 1323 อะไรๆ จะดีขึ้น! ถ้าคุณเลือกได้ ให้ใช้วันเวลาในช่วงสุดท้ายของชีวิตที่บ้านกับครอบครัว หรือในสถานที่ที่คุณสบายใจ พูดคุยกับทีมรักษาหรือครอบครัวเกี่ยวกับตัวเลือกที่คุณมี จากนั้นให้เลือกสิ่งที่ดีที่สุดสำหรับตัวเอง ถ้าคุณอยู่ที่โรงพยาบาล ขอให้ครอบครัวและเพื่อนๆ เอาของที่ทำให้คุณอุ่นใจจากบ้าน เช่น ภาพถ่าย ผ้าห่ม หรือหมอนมาให้ ใช้เวลาทำในสิ่งที่คุณอยากทำ ถ้าคุณมีแรง ให้ทำอะไรสนุกๆ แต่ถ้าคุณเหนื่อย ก็ให้ดูรายการที่ชอบหรืออ่านหนังสือ เช่น ถ้าคุณรู้สึกกะปรี้กะเปร่า คุณก็อาจจะเล่มบอร์ดเกมกับน้องสาว หรือพาสุนัขไปเดินเล่น เพลงสามารถทำให้หัวใจพองโตและอาจจะทำให้คุณเจ็บปวดน้อยลงได้ เลือกเพลงที่คุณชอบที่สุดหรือทำให้คุณนึกถึงช่วงเวลาดีๆ จากนั้นเปิดเพลงให้บ่อยที่สุดเพื่อให้คุณรู้สึกดีขึ้น คุณอาจจะเหนื่อยเร็วซึ่งเป็นเรื่องปกติ อย่าฝืนตัวเองให้ทำมากกว่าที่ทำไหวในตอนนี้ ให้เวลาตัวเองพักผ่อนเยอะๆ เพื่อที่คุณได้สนุกสนานกับช่วงเวลาที่ยังเหลืออยู่ เช่น คุณอาจจะใช้เวลาส่วนใหญ่ในแต่ละวันอยู่บนเก้าอี้เอนหรือไม่ก็บนเตียงก็ได้ คุณอาจจะมีปัญหากับการปรับร่างกายให้เข้ากับอุณหภูมิ ถ้าเป็นอย่างนั้นคุณก็ควรจะมีผ้าห่มหลายๆ ผืนไว้ห่มหรือเอาออกได้ตามต้องการ คุณต้องมีผ้าห่มไว้ใกล้ๆ เสมอเผื่อคุณหนาว  อย่าใช้ผ้าห่มที่มีเครื่องทำความร้อนเพราะมันอาจจะร้อนหรือลวกตัวคุณได้ ถ้าคุณมีคนดูแล ให้ขอให้เขาช่วยให้คุณรู้สึกสบายตัวขึ้น พยายามอย่าไปกังวลกับงานบ้านจำพวกการทำอาหารหรือทำความสะอาด แต่ให้ขอความช่วยเหลือจากผู้ดูแล เพื่อนๆ หรือครอบครัวในการทำสิ่งต่างๆ และคุณควรกระจายหน้าที่ให้หลายๆ คนมากกว่าเพื่อให้ทุกอย่างเรียบร้อย ถ้ามีงานบางอย่างไม่เสร็จก็ไม่เป็นไร ตอนนี้ความสบายและการพักผ่อนเป็นเรื่องที่สำคัญที่สุด เพราะฉะนั้นไม่ต้องกังวล การอยู่กับครอบครัวและเพื่อนๆ ทำให้คุณอารมณ์ดีขึ้น แต่พวกเขาก็อาจจะไม่ได้มาหาบ่อยเท่าที่คุณอยากให้มาเพราะพวกเขาไม่แน่ใจว่าคุณต้องการอะไร โทรศัพท์ ทักแชต หรือส่งข้อความไปบอกพวกเขาว่าคุณอยากให้พวกเขามาหา ระบุเวลาที่เหมาะจะมาเยี่ยมและชวนให้พวกเขามาหา บอกว่า “ตอนนี้ฉันอยากเจอครอบครัวมากเลย มาหาฉันตอนมื้อเย็นนะ เราจะได้คุยกัน อาทิตย์นี้เธอว่างวันไหนล่ะ” การเล่าความรู้สึกของตัวเองออกมาจะช่วยให้ใจคุณสงบยิ่งขึ้น นอกจากนี้ยังทำให้ครอบครัวและเพื่อนๆ มีความทรงจำดีๆ ที่จะอยู่ในใจเขาไปอีกนานแสนนานด้วย เขียนรายการคนที่คุณอยากคุยด้วยก่อนจากไป จากนั้นก็เริ่มติ๊กถูกทีละคน  เช่น บอกครอบครัวและเพื่อนๆ ว่าคุณรักพวกเขาแค่ไหน พูด “ขอบคุณ” กับทุกคนที่คุณต้องขอบคุณ ให้อภัยคนที่เคยทำให้คุณเจ็บปวดในอดีต ขอโทษให้กับความผิดพลาดที่คุณเคยทำ ทบทวนชีวิตและความทรงจำที่ดีที่สุด พูดคุยกับเพื่อนๆ และญาติๆ เรื่องประสบการณ์ต่างๆ และบอกเขาว่ามันมีความหมายกับคุณอย่างไร ถ้าทำได้ให้ดูภาพถ่ายเพื่อช่วยให้คุณจำได้ว่าอะไรคือสิ่งสำคัญในชีวิตของคุณ วิธีนี้จะช่วยให้คุณตระหนักได้ว่าจริงๆ แล้วชีวิตคุณได้รับการเติมเต็มและมีความหมายมากแค่ไหน ซึ่งจะช่วยให้คุณรู้สึกสงบได้ ระบุกิจกรรมหรือประสบการณ์ที่คุณยังสามารถทำได้ในช่วงวันท้ายๆ ของชีวิต จากนั้นติดต่อเพื่อนๆ หรือครอบครัวเพื่อให้สิ่งเหล่านี้เกิดขึ้น อย่าไปเครียดกับการติ๊กถูกมากนัก แค่สนุกสนานไปกับช่วงเวลาที่มีด้วยการทำในสิ่งที่ทำได้ เช่น ขับรถไปเที่ยวที่เขาเสือ จังหวัดชลบุรี ไปดูพระอาทิตย์ตกที่จุดชมวิวเนินนางพญา จังหวัดจันทบุรี หรือไปล่องเรือสำราญ
ปรึกษาแพทย์เรื่องการดูแลแบบประคับประคองเพื่อจัดการกับความเจ็บปวด. เตรียมหนังสือแสดงเจตนาเกี่ยวกับการรักษาพยาบาลในวาระสุดท้ายเพื่อให้คนอื่นทำตามความปรารถนาของคุณ. ขอให้แพทย์จ่ายยาแก้ปวดให้เพื่อให้คุณรู้สึกสบายขึ้น. เปลี่ยนท่าบ่อยๆ จะได้ไม่เป็นแผลกดทับ. แก้ปัญหาเรื่องการหายใจด้วยการนั่งและเปิดพัดลมหรือเครื่องเพิ่มความชื้น. ขอให้แพทย์จ่ายยาแก้คลื่นไส้หรือแก้ท้องผูกให้ถ้าจำเป็น. ทาโลชั่นปราศจากแอลกอฮอล์เพื่อป้องกันผิวแห้งระคายเคือง. ถ้าคุณเศร้า ให้พูดคุยกับคนที่คุณไว้ใจว่าคุณรู้สึกอย่างไร. ทำงานร่วมกับที่ปรึกษาหรือนักบำบัดหากคุณไม่สามารถยอมรับเรื่องความตายได้. ขอให้ผู้นำทางจิตวิญญาณมาพบคุณอย่างน้อยสัปดาห์ละครั้ง. อย่าจบชีวิตก่อนวันนั้นมาถึง. ถ้าเป็นไปได้ให้ใช้วันเวลาในช่วงสุดท้ายของชีวิตในที่ที่คุณรู้สึกสบายมากที่สุด. ทำสิ่งที่คุณชอบให้มากที่สุด. ฟังเพลงเพื่อปรับอารมณ์. พักผ่อนบ่อยๆ เพราะคุณอาจจะเหนื่อยง่าย. เอาผ้าห่มมาไว้ใกล้ตัวหลายๆ ผืนเผื่อคุณหนาว. ขอให้คนอื่นช่วยเรื่องงานบ้านเพื่อไม่ให้คุณต้องทำงานหนักเกินไป. ชวนเพื่อนๆ และครอบครัวมาหาที่บ้านบ่อยๆ. บอกคนที่คุณห่วงใยว่าคุณรู้สึกอย่างไร. ระบุความสัมพันธ์และประสบการณ์ที่ทำให้ชีวิตของคุณมีความหมาย. ถ้าทำได้ให้ติ๊กถูกรายการสิ่งที่อยากทำ.
https://www.wikihow.com/Die-Peacefully https://www.wikihow.com/Die-Peacefully https://www.wikihow.com/Die-Peacefully https://www.wikihow.com/Die-Peacefully
Easing Pain or Discomfort Coping with Emotional Pain Staying Comfortable Spending Time with Friends and Family